CELEX: 62014TA0521
Language: el
Date: 2015-12-16 00:00:00
Title: Υπόθεση T-521/14: Απόφαση του Γενικού Δικαστηρίου της 16ης Δεκεμβρίου 2015 — Σουηδία κατά Επιτροπής [Κανονισμός (ΕΕ) 528/2012 — Βιοκτόνα — Προσφυγή κατά παραλείψεως — Προσδιορισμός των επιστημονικών κριτηρίων καθορισμού των ιδιοτήτων ενδοκρινικού διαταράκτη — Παράλειψη της Επιτροπής να εκδώσει πράξεις κατ’ εξουσιοδότηση — Υποχρέωση ενέργειας]

8.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/48
            
         Απόφαση του Γενικού Δικαστηρίου της 16ης Δεκεμβρίου 2015 — Σουηδία κατά Επιτροπής
   (Υπόθεση T-521/14) (1)
   
   ([Κανονισμός (ΕΕ) 528/2012 - Βιοκτόνα - Προσφυγή κατά παραλείψεως - Προσδιορισμός των επιστημονικών κριτηρίων καθορισμού των ιδιοτήτων ενδοκρινικού διαταράκτη - Παράλειψη της Επιτροπής να εκδώσει πράξεις κατ’ εξουσιοδότηση - Υποχρέωση ενέργειας])
   (2016/C 048/54)
   Γλώσσα διαδικασίας: η σουηδική
   
      Διάδικοι
   
   
      Προσφεύγον: Βασίλειο της Σουηδίας (εκπρόσωποι: A. Falk, K. Sparrman και L. Swedenborg)
   
      Καθής: Ευρωπαϊκή Επιτροπή (εκπρόσωπος: D. Kukovec, επικουρούμενος από τον M. Johansson, δικηγόρο)
   
      Παρεμβαίνοντες υπέρ του προσφεύγοντος: Βασίλειο της Δανίας, (εκπρόσωποι: C. Thorning και N. Lyshøj)· Γαλλική Δημοκρατία (εκπρόσωποι: D. Colas και S. Ghiandoni)· Βασίλειο των Κάτω Χωρών (εκπρόσωποι: αρχικώς M. Bulterman και M. Noort, στη συνέχεια M. Bulterman και C. Schillemans)· Δημοκρατία της Φινλανδίας (εκπρόσωπος: H. Leppo)· Ευρωπαϊκό Κοινοβούλιο (εκπρόσωποι: A. Neergaard και P. Schonard)· και Συμβούλιο της Ευρωπαϊκής Ένωσης (εκπρόσωποι: M. Moore και A. Norberg)
   
      Αντικείμενο
   
   Αίτημα να αναγνωριστεί ότι η Επιτροπή παρανόμως παρέλειψε να εκδώσει πράξεις κατ’ εξουσιοδότηση σχετικά με τα επιστημονικά κριτήρια καθορισμού των ιδιοτήτων ενδοκρινικού διαταράκτη.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Η Ευρωπαϊκή Επιτροπή παρέβη τις υποχρεώσεις που υπέχει από το άρθρο 5, παράγραφος 3, πρώτο εδάφιο, του κανονισμού (ΕΕ)528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων, παραλείποντας να εκδώσει κατ’ εξουσιοδότηση πράξεις για τον προσδιορισμό των επιστημονικών κριτηρίων καθορισμού των ιδιοτήτων ενδοκρινικού διαταράκτη.
            
         
               2)
            
            
               Καταδικάζει την Επιτροπή να φέρει, πέραν των δικαστικών εξόδων της, και τα έξοδα του Βασιλείου της Σουηδίας.
            
         
               3)
            
            
               Το Βασίλειο της Δανίας, η Γαλλική Δημοκρατία, το Βασίλειο των Κάτω Χωρών, η Δημοκρατία της Φινλανδίας, το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.
            
         
      (1)  EE C 431 της 1.12.2014.